
Distins oaspete european, respectuos vă invit să nu confundați multiplele semne de primire călduroasă, 
politeţe și prietenie cu admiraţia, cu sprijinul pentru măsurile europene și cu o susţinere pentru viitorul carierei 
dumneavoastră. 


Aparatul de la București are o experienţă istorică în materie de primiri fastuoase, aproape nord-coreene, cu 
populaţie scoasă pe străzi. Este performant şi adormitor în materie de copleșit oaspeți. Nici nu vă puteți 
imagina de ce este în stare!! Vă rog să nu confundați promisiunile premierului Marcel Ciolacu cu performanţe 
economice și sociale ale guvernului PSD-PNL și nici articolele laudative din presa plătită cu publicitate cu o 
admiraţie sinceră pentru felul în care Comisia Europeană a acționat în perioada pandemiei sau a modului în 
care Dumneavoastră aţi negociat achiziția vaccinurilor anti-covid. 

Vă rog, nu vă amăgiţi cu entuziasmul gazdelor acestui congres PPE de a vă propune pentru un nou mandat în 
fruntea Comisiei Europene. El ascunde doar tranzacţia politică a cîtorva persoane cu putere de decizie de a 
proteza dezastrul de percepţie în care se află președintele Klaus lohannis după o prestație ineficientă, 
păguboasă pentru noi și pentru viitorul proiectului european. În fapt, promovarea sa insistentă pentru poziţii 
importante în instituţii europene ascunde un șir de eșecuri și o susținere prăbușită în rîndul cetățenilor români 
undeva sub 10%. 


Doamnă Ursula von der Leyen, vă rog să nu confundați politețea noastră de ţară gazdă și duplicitatea 
„popularilor” noștri cu o susţinere entuziastă a Dumneavoastră și a președintelui Klaus lohannis pentru viitoare 
dregătorii europene. 


ADVERTISING 

Țara noastră nu are energia și vocaţia depanării și relansării de rachete politice. 
Cu cele mai bune gînduri. 

